Letiltotta a Pestisrácok.hu nevű kormánypárti oldal videócsatornáját a You Tube. Ennek következtében elérhetetlenné váltak az oldal feltöltött videói a népszerű videómegosztón. A portál által készített képernyőfotón az szerepel, hogy „ezt a fiókot a You Tube közösségi irányelveinek megsértése miatt megszüntettük”.

A portál a tiltásról közelebbi információt nem adott, ellenben „Nagy visszalépés a sajtószabadságnak, kis lépés a haladásnak” címmel szarkasztikus publicisztikát közölt a történtek vélelmezett hátteréről.

A You Tube több mint 100 ezer videót és 17 ezer csatornát törölt, amióta 2019 júniusában módosította a tartalmi irányelveit – derül ki a Theverge.com cikkéből.

Címkék: Pesti Srácok, törlés, You Tube